玉局
作者：宋京
朝代：宋

paragraphs: 君不見青陽老人飛下天，口宣至道朝群仙。
地中神人捧玉局，異事祕怪于今傳。
龜城坤隅地有穴，俗說西與岷山連。
嵯峨古觀森偉像，老柏慘澹含風煙。
令威已去城郭在，人物自改名依然。
亳州宮庭煥星斗，真皇行幸祥符年。
所託得地近京邑，此獨隱晦遐方偏。
安得老人洗此心，還我澹泊同古先。